Էմիլ Լեոն Պոստ

Էմիլ Լեոն Պոստ (, ), ամերիկացի մաթեմատիկոս և տրամաբան։ Պոստի հետազոտությունները նպաստել են մաթեմատիկական տրամաբանության և ալգորիթմների տեսության ձևավորմանը։

1920-ական թվականներին․ ձևակերպել է տրամաբանական հաշիվների անհակասականության և լրիվության գաղափարները, հետազոտել բազմարժեք տրամաբանությունը, ֆունկցիաների դասերի լրիվ և փակ լինելու հատկանիշները տարբեր տրամաբանություններում։

1930-ական թվականներին առաջադրել է ձևայնացված հաշվի և ալգորիթմի (Ա․ Մ․ Թյուրինգից անկախ) մաթեմատիկորեն ճշգրտված ընդհանուր գաղափարները, 1940-ական թվականներին ապացուցել (Անդրեյ Մարկովից անկախ) կիսախմբերում նույնության պրոբլեմի ալգորիթմական անլուծելիությունը և դրանով առաջին անգամ տվել ալգորիթմորեն անլուծելի հանրահաշվական խնդրի օրինակ։

Ծանոթագրություններ 

Ամերիկացի մաթեմատիկոսներ
Մաթեմատիկոսներ այբբենական կարգով
Ամերիկացի փիլիսոփաներ
Ամերիկացի գիտնականներ
Կոլումբիայի համալսարանի շրջանավարտներ
ԱՄՆ-ի ինֆորմատիկայի ոլորտի գիտնականներ